«Առանց դավանանքի», լեհ գրող Հենրիկ Սենկևիչի վեպը, որ գրվել է 1891 թվականին։ Վեպի հրատարակումից հետո Սենկևիչի հայտնիությունը հասավ իր գագաթնակետին: Վեպի վերաբերյալ դրական արձագանքներ է հրապարակել Վլադիսլավ Կարենինը «Վեստնիկ Եվրոպի» ամսագրում 1891 թվականին։ Բարձր գնահատական է տվել նաև Ա. Վոլինսկին «Կիևսկայա ստարինա» ամսագրում։ Դրական արձագանքներ են ստացվել նաև Ալեքսանդր Կուպրինից, Անտոն Չեխովից և Լև Տոլստոյից: